Beszámoló – Fizika szakterületi koordinátor

Béni Kornél

2012. szeptember 15 – 2012. október 7

**Időrendi bontás:**

Szeptember 9. – Záró Küldöttgyűlés

Szeptember 10. - Választmányi ülés

Szeptember 12. - Választmányi ülés

Szeptember 17. – Választmányi ülés

Szeptember 19. – Kari Tanács

Szeptember 24. – Választmányi ülés

Szeptember 27 – Fizikus gólyaavató

Szeptember 28 – ELTE TTK Nyílt Nap

Október 1. - Választmányi ülés

Október 2. – Koordinátori megbeszélés

**Szakterületi delegáltságokról szóló beszámoló:**

A szakterületi delegáltak eleget tettek delegáltságuknak, a szeptember 20-i Választmányi ülés kivételével, amin nem tudtam megjelenni.

**Szöveges beszámoló:**

A szorgalmi időszak első heteiben az elsőéves hallgatók problémáira fordítottam fokozott figyelmet, ugyanis néhányan nem kaptak EHA-kódot, ezáltal nem tudtak tárgyakat felvenni. Ezek a problémák maradéktalanul megoldódtak.

A félév rendezvényeinek időpontja fixálva lett, bekerültek a rendezvénynaptárba.

A FÓKA korrepetálások felől már a második héttől kezdve sok hallgató érdeklődött, első sorban az első- és másodéves fizikushallgatók. Így a vártnál korábban kezdődtek el a korrepetálások, aminek személy szerint nagyon örülök. A koordinálást jelenleg még én végzem, de utódképzést elkezdtem, és terveim szerint a hetekben át is adom a feladatot.

Megrendezésre került a fizikus gólyaavató (’SKÜ), amin az elsőévesek kb. 60%-a részt vett, és a rendezvény problémamentesen lezajlott.

Az ELTE TTK Nyílt Napján a fizika szakterülethez tartozó programok (stand, nyílt előadás, szakos előadások, labor-látogatások) sikerrel zajlottak le. A stand a korábbi évekhez hasonlóan kísérletekkel várta az érdeklődőket. A nyílt előadások tekintetében negatív, hogy túl sok választási lehetőségünk nem volt, harmad- és másodévesek előadásait látogatták meg szép számmal. A szakos előadások (Intézet, szakmai, hallgatói élet) iránti érdeklődés a vártnak megfelelő volt. Ami pozitív, hogy a labor-látogatások 18:30-kor értek véget, és több mint húsz érdeklődő vett rajtuk részt a késői befejezés ellenére.

Az október 11-i fizikus buli szervezése befejeződött határidőre, a hirdetést a napokban megkezdjük.

Kérdéseket, észrevételeket szeretettel fogadom személyesen vagy email-en.

Budapest, 2012. október 7.

Béni Kornél

Fizika szakterületi koordinátor